Babelscape/SREDFM huggingface dataset:
ज्योतिका

ज्योतिका तमिल, तेलुगु, कन्नड़ एवं हिन्दी फ़िल्मों की एक अभिनेत्री हैं।
भाग्यश्री

भाग्यश्री हिन्दी फिल्मों की एक अभिनेत्री हैं और एक टेलीविज़न कलाकार हैं।
जूही चावला

120px|thumbnail|रूह अफ़ज़ा लॉन्च २००८ में जूही चावला
जूही चावला (जन्म: 13 नवंबर, 1967) हिन्दी फ़िल्मों की अभिनेत्री, मॉडल, फिल्म निर्माता और 1984 की मिस इंडिया विजेता है। जूही ने मुख्य रूप हिन्दी सिनेमा में काम किया है। इसके अलावा उन्होंने बंगाली, पंजाबी, मलयालम, तमिल, कन्नड़ और तेलुगू भाषा की फिल्मों में भी काम किया है। 1980 के दशक के अंत से लेकर 1990 के पूरे दशक में वह सबसे लोकप्रिय और सबसे अधिक भुगतान पाने वाली हिन्दी फिल्म अभिनेत्रियों में से एक थी। जूही ने दो फिल्मफेयर पुरस्कार सहित कई सम्मान प्राप्त किये हैं।
दुर्गा खोटे

दुर्गा खोटे (निधन: 22 सितंबर, 1991) हिन्दी अपने जमाने मे हिन्दी व मराठी फ़िल्मों की प्रसिद्ध अभिनेत्री रही हैं। उन्होंने अनेक हिट फिल्मों में शानदार अभिनय किया। आरम्भिक फिल्मों में नायिका की भूमिकाएँ करने के बाद जब वे चरित्र अभिनेत्री की भूमिकाओं में दर्शकों के सामने आईं, तबके उनके बेमिसाल अभिनय को आज तक लोग याद करते हैं।
थर मरुस्थल

right|thumb|300px|थर मरुस्थल का दृष्य
थर मरुस्थल (Thar Desert), जो महान भारतीय मरुस्थल (Great Indian Desert) भी कहलाता है, भारतीय उपमहाद्वीप के पश्चिमोत्तरी भाग में विस्तारित एक शुष्क व मरुस्थल क्षेत्र है। यह भारत और पाकिस्तान में 200,000 किमी2 (77,000 वर्ग मील) पर विस्तारित है। यह विश्व का 17वाँ सबसे बड़ा मरुस्थल है और 9वाँ सबसे बड़ा गरम उपोष्णकटिबन्धीय मरुस्थल है। थर का 85% भाग भारत और 15% भाग पाकिस्तान में है।

थर का 60% से अधिक भाग राजस्थान राज्य में आता है। जिनमे राजस्थान के हनुमानगढ़,बीकानेर, जोधपुर, जैसलमेर,बाड़मेर , हालांकि यह मरुस्थल गुजरात, पंजाब, हरियाणा और पाकिस्तान के सिन्ध प्रान्त में भी फैला हुआ है। पाकिस्तान के पंजाब प्रान्त में थर चोलिस्तान में विस्तारित है। थर का पश्चिमी भाग मरुस्थली कहलाता है और बहुत शुष्क है, जबकि पूर्वी भाग में कभी-कभी हलकी वर्षा हो जाती है और कम रेत के टीले पाए जाते हैं। अरावली पहाड़ी के पश्चिमी किनारे पर थर मरुस्थल स्थित है। यह मरुस्थल बालू के टिब्बों से ढँका हुआ एक तरंगित मैदान है।
शबाना आज़मी

शबाना आज़मी (जन्म: 18 सितंबर, 1950) हिन्दी फ़िल्मों की अभिनेत्री हैं। वह फिल्म, टेलीविजन और रंगमंच की भारतीय अभिनेत्री है। वह शायर कैफ़ी आज़मी और मंच अभिनेत्री शौकत आज़मी की बेटी हैं। वह पुणे के भारतीय फिल्म और टेलिविज़न संस्थान की छात्रा रही हैं। 

शबाना ने 1974 में अपने फिल्मी सफर की शुरुआत की और जल्द ही समानांतर सिनेमा की अग्रणी अभिनेत्रियों में से एक बन गई। यह भारतीय सिनेमा में एक नई लहर थी जो अपनी गंभीर सामग्री और नव-यथार्थवाद के लिए जानी जाती है और उसे उस समय के दौरान सरकारी संरक्षण प्राप्त था। वह भारत में सर्वश्रेष्ठ अभिनेत्रियों में से एक मानी जाती है। कई प्रकार की शैलियों में फिल्मों में शबाना के प्रदर्शन को आम तौर पर प्रशंसित किया गया और उन्होंने कई पुरस्कार अर्जित किए। इसमें सर्वश्रेष्ठ अभिनेत्री के लिए राष्ट्रीय फिल्म पुरस्कार की पांच जीत और कई अंतरराष्ट्रीय सम्मान शामिल हैं। उन्हें पांच फिल्मफेयर पुरस्कार भी मिले हैं। 1988 में, भारत सरकार ने उन्हें पद्म श्री से सम्मानित किया।
लेबर पार्टी

लेबर पार्टी ब्रिटेन की एक सेंटर - लेफ्ट यानि (उदार वामपंथी विचारधारा वाली) राजनीतिक पार्टी है। इसका जन्म उन्नीसवीं शताब्दी के मजदूर संगठनो के आंदोलन और समाजवादी राजनैतिक दलों के उदय के साथ हुआ जिसे उदार गिरिजाघर (ब्रॉड चर्च) कह के परिभाषित किया गया। इस दल की विचारधारा बहुत विस्तृत है जिसमें प्रखर समाजवाद से लेकर उदारवादी समाजवादी लोकतंत्र की विचारधारा शामिल हैं।
१९०० में बनने के बाद लेबर पार्टी ने शुरुवाती १९२० के आम चुनावों में उस समय की लिब्रल पार्टी की जगह ले ली और रामसे मैक्डोनाल्ड के नेतृत्व में १९२४ और १९२९-३१ के दौरान अल्पमत की सरकारें बनाईं। १९४०-४५ के दौरान यह दल चर्चिल युद्ध मंत्रालय ("Churchill war ministry") का हिस्सा रहा जिसके बाद इसने क्लीमेंट ऐट्टली के नेतृत्व में बहुमत की सरकार बनाई। लेबर दल १९६४-७० के दौरान हैरॉल्ड विल्सन के नेतृत्व वाले पहले विल्सन मंत्रीमंडल का भी हिस्सा रहा। इसके बाद 1974 से 1979, पहले विल्सन और फिर जेम्स कैलेघन के नेतृत्व में सरकार में रही।
लेबर पार्टी 1997 और 2010 के दौरान टोनी ब्लेयर और गौर्डन ब्राउन के नेतृत्व में १७९ सीटों से घटकर २००१ के आम चुनावों में १६७ और फिर २००५ के चुनावों में ६६ सीटों के साथ अंतिम स्थान पर आती रही। २०१० के आम चुनावों में २५८ सीटें और २०१५ के आम चुनावों में २३२ सीटें जीतकर यह पार्टी अब ब्रिटेन की संसद में आधिकारिक विपक्ष की भूमिका निभा रही है।
वेल्श के सदन में लेबर पार्टी की अल्पमत की सरकार है जबकि स्कॉटिश संसद में यह मुख्य विपक्ष की भूमिका में है और यूरोपीय संसद में इसके २० सांसद हैं जो "प्रोग्रेसिव एलाएंस ऑफ सोसलिस्ट्स एंड डेमोक्रेट्स" समूह के साथ बैठते हैं। लेबर दल यूरोपीय समाजवादी दल और प्रोग्रेसिव एलाएंस (अंतर्राष्ट्रीय) का एक पूर्णकालिक सदस्य है। और सोशलिस्ट इंटरनैशनल में पर्यवेक्षक की भूमिका निभा रहा है। दल के वर्तमान नेता हैरिएट हर्मन हैं जो ८ मई २०१५ को एड मिलिबैंड के त्यागपत्र देने के बाद चुने गए हैं।
ब्लैक

ब्लैक 2005 में बनी हिन्दी भाषा की फिल्म है।
दिव्या भारती

दिव्या भारती (14 फ़रवरी 1974–5 अप्रैल 1993) हिन्दी फिल्मों की एक अभिनेत्री थीं, जिनकी अभिनय विविधता से उन्हें "अपनी पीढ़ी के सबसे चित्ताकर्षक युवा अभिनेत्री " होने का गौरव मिला। 90 के दशक से अपनी करियर की शुरुवात करने वाली दिव्या ने कई प्रकार के व्यावसायिक रूप से सफल गति चित्रों में अभिनय किया है। हिंदी फिल्मों के अलावा दक्षिण भारतीय सिनेमा में भी दर्शकों से उन्हें सकारात्मक प्रतिक्रिया मिली है। अधिक तत्परता से भारती ने अपनी करियर की शुरुआत तमिल एवं तेलुगु फिल्मों से ही की थी। अभिनय के अतिरिक्त भारती में एक प्रभावशाली व्यक्तित्व की छवि नज़र आती थी। 

भारती ने अपने अभिनय की शुरुवात तेलुगु फिल्म "बोब्बिली राजा" से सन् 1990 में की। शुरुआती समय में भारती को कम महत्व संबंधित भूमिकाएँ दी जाती थीं। फ़िल्मी सफर में उन्हें सफलता हिंदी फिल्म "विश्वात्मा" से मिली। इसी फिल्म के "सात समुन्दर पार गाने" से उन्हें एक अलग पहचान मिली। सन् 1992 तक भारती स्वयं को बॉलीवुड में एक सफल नायकत्व के रूप में स्थापित कर लिया था। अन्य फिल्में सरूप "शोला और शबनम", एक नाटकीय फिल्म जिसमें भारती को निडर रास के भूमिका को दर्शाया। 1992 में बनी प्रेम प्रसंगयुक्त फिल्म "दीवाना" में भारती के निष्पादन ने उन्हें फिल्मफेयर सर्वश्रेष्ठ नवोदित अभिनेत्री के पुरस्कार से नवाजा गया। 1992-1993 के मध्य तक भारती ने मात्र 19 वर्ष की आयु में सात चौदह हिंदी और सात दक्षिण भारतीय फिल्में की। अपने कम समय के करियर के दौरान मुख्यधारा के सिनेमा के अलावा भारती ने एक शक्तिशाली अभिनय की उत्पत्ति की। उनकी अंतिम पूरी की हुई फिल्में रंग, सह अभिनीत कमल सदानाह और "शतरंज", सह अभिनीत जैकी श्रॉफ थी, जिन्हें भारती के 5 अप्रैल 1993 में रहस्यमय मरण के बाद जारी किया गया। 

यद्यपि भारती को अपने सम्पूर्ण करियर में कई अवनतियों का सामना करना पड़ा, उन्होंने खुद को ढूंढा और स्वयं को बॉलीवुड में एक सफल मुकाम बनाने में कामयाब भी रहीं। 1993 में हुई उनकी रहस्मयी मृत्यु से उनका करियर भी समाप्त हो गया।

शाजिद नाडियाडवाला से निकाह के बाद दिव्या का नाम और धर्म बदल कर शना नाडियाडवाला किया गया।
परमवीर चक्र

परमवीर चक्र भारत का सर्वोच्च शौर्य सैन्य अलंकरण है जो दुश्मनों की उपस्थिति में उच्च कोटि की शूरवीरता एवं त्याग के लिए प्रदान किया जाता है। ज्यादातर स्थितियों में यह सम्मान मरणोपरांत दिया गया है। इस पुरस्कार की स्थापना 26 जनवरी 1950 को की गयी थी जब भारत गणराज्य घोषित हुआ था। भारतीय सेना के किसी भी अंग के अधिकारी या कर्मचारी इस पुरस्कार के पात्र होते हैं एवं इसे देश के सर्वोच्च सम्मान भारत रत्न के बाद सबसे प्रतिष्ठित पुरस्कार समझा जाता है। इससे पहले जब भारतीय सेना ब्रिटिश सेना के तहत कार्य करती थी तो सेना का सर्वोच्च सम्मान विक्टोरिया क्रास हुआ करता था। 

लेफ्टिनेंट या उससे कमतर पदों के सैन्य कर्मचारी को यह पुरस्कार मिलने पर उन्हें (या उनके आश्रितों को) नकद राशि या पेंशन देने का भी प्रावधान है। हालांकि पेंशन की न्यून राशि जो सैन्य विधवाओं को उनके पुनर्विवाह या मरने से पहले तक दी जाती है अभी तक विवादास्पद रही है। मार्च 1999 में यह राशि बढ़ाकर 1500 रुपये प्रतिमाह कर दी गयी थी। जबकि कई प्रांतीय सरकारों ने परमवीर चक्र से सम्मानित सैन्य अधिकारी के आश्रितों को इससे कहीं अधिक राशि की पेंशन मुहैय्या करवाती है। 

परमवीर चक्र हासिल करने वाले शूरवीरों में सूबेदार मेजर बन्ना सिंह (बाना सिंह) ही एकमात्र ऐसे व्यक्ति थे जो कारगिल युद्ध तक जीवित थे। सूबेदार मेजर बाना सिंह जम्मू कश्मीर लाइट इनफेन्ट्री की आठवीं रेजीमेंट में कार्यरत थे।
संजय लीला भंसाली

संजय लीला भंसाली (जन्मः २४ फ़रवरी १९६४) हिन्दी फिल्म उद्योग बॉलीवुड के एक निर्देशक हैं। वह भारतीय फिल्म और टेलिविज़न संस्थान के छात्र रह चुके हैं। "1942: अ लव स्टोरी" फिल्म से उन्होने, अपनी मां को श्रद्धांजली देने के लिये, अपने नाम मे "लीला" लिखना शुरू किया। इन्होंने २०१८ में प्रदर्शित हुई "पद्मावत" का भी निर्देशन किया जिस पर बहुत विवाद हुआ था।
हेमलता

हेमलता (जन्म: 16 अगस्त 1954, हैदराबाद) भारतीय सिनेमा की एक महत्वपूर्ण पार्श्वगायिका है। 1970 के दशक के अंत से बॉलीवुड में एक प्रमुख पार्श्व गायिका रही हैं। वह शास्त्रीय रूप से प्रशिक्षित है। उन्होंने खुद को फिल्म, संगीत गोष्ठी, टेलीविजन और संगीत में स्थापित किया है।

1977-81 की अवधि में उन्हें पाँच बार सर्वश्रेष्ठ महिला पार्श्व गायिका पुरस्कार के लिए फिल्मफेयर में नामांकित किया गया था। 1977 में "चितचोर" के "तू जो मेरे सुर में" में शास्त्रीय गायन के लिए उन्होंने पुरस्कार जीता था जो कि येशुदास के साथ गाया गया था और रवीन्द्र जैन द्वारा रचित था।
Hemlata ji rajsthan ke churu district ke sehma me rhti thi I proud of u
सुनिधि चौहान

सुनिधि चौहान (जन्म निधी चौहान, १४ अगस्त १९८३) एक भारतीय पार्श्वगायिका है जो हिन्दी गीतों को गाने के लिए लोकप्रिय है। उन्होंने मराठी, कन्नड़, तमिल, तेलुगु, बंगाली, असमिया और गुजराती फ़िल्मों में भी २००० से अधिक गीत गाए हैं।

चौहान ने गायन की शुरुआत चार वर्ष की आयु से की और एक स्थानीय टीवी मेज़बान ने उनकी इस प्रतिभा को देखा। उन्हें प्रसिद्धी टेलिविज़न गायन प्रतियोगिता "मेरी आवाज़ सुनो" से मिली जिसमे जित के बाद उन्होंने पार्श्वगायन क्षेत्र में "शस्त्र" फ़िल्म से पदार्पण किया।

उन्हें लोकप्रियता राम गोपाल वर्मा की फ़िल्म "मस्त" से मिली जिसमे उन्होंने "रुकी रुकी सी ज़िंदगी" गीत गाया जो एक हीट गीत साबित हुआ। उन्हें कुल चौदह फ़िल्मफ़ेयर पुरस्कारों का नामांकन और तीन में जित हासिल हुई। उन्होंने दो स्टार स्क्रीन पुरस्कार, दो आइफा पुरस्कार और एक ज़ी सिने पुरस्कार जीते हैं।

सुनिधि ने 18 वर्ष की उम्र में बॉबी खान से शादी की। उनके इस निर्णय से उनका परिवार नाराज़ हुआ था। हालांकि, एक साल बाद उन्होंने तलाक ले लिया। सुनिधि ने अप्रैल 2012 में, उनके लंबे समय से मित्र रहे संगीतकार हितेश सोनिक से विवाह कर लिया।
रक्तचापमापी

right|thumb|200px|एलेक्ट्रॉनिक रक्तचापमापी
रक्तचाप मापने वाले उपकरण को रक्तचापमापी (Sphygmomanometer) कहते हैं।
आकृति-विज्ञान

आकृति-विज्ञान (अंग्रेजी: Morphology "मॉर्फोलॉजी"), जीव विज्ञान की एक शाखा है जिसके अंतर्गत किसी जीव की आकृति, उसकी संरचना और उसके विशिष्ट संरचनात्मक गुणों का अध्ययन किया जाता है।

आकृति-विज्ञान के अंतर्गत किसी जीव की बाहरी रचना जैसे कि उसकी आकृति, संरचना, रंग, पैटर्नआदि पहलुओं के अतिरिक्त उसके आंतरिक अंगों जैसे कि अस्थियां, यकृत इत्यादि की आकृति और संरचना को भी शामिल किया जाता है। आकृति-विज्ञान, जीव विज्ञान की एक अन्य शाखा शरीर क्रिया विज्ञान (अंग्रेजी: Physiology "फिजियोलॉजी"), का ठीक विपरीत होता है, जिसमें विभिन्न अंगों के कार्यों का अध्ययन किया जाता है।
इज़मिर

thumb|तुर्की में इज़मिर के अवस्थान
thumb|left|270px
इज़मिर (तुर्क: İzmir, ऑटोमान तुर्क: إزمير "इज़मिर", यूनानी: Σμύρνη Smýrnē, आर्मीनियाई: Իզմիր "इज़मिर","अजमीढ़" इतालवी: Smirne, लादीनो: Izmir) तुर्की के द्वितीय सबसे बड़े शहर है।। इसका अवस्थान इज़मिर की खाड़ी पर है एजियन समुद्र के पास। यह इज़मिर प्रान्त का राजधानी है। इज़मिर शहर में 9 मेट्रोपॉलिटन जिले है। ये हैं बाल्सोवा, बोर्नोवा, बूका, सिगिल, गाज़िएमिर, ग्युज़ेलबाहसे, कार्सियाका, कोनाक और नार्लिदेरे।
प्रबंधन लेखांकन

प्रबंधन लेखांकन या प्रबंधकीय लेखांकन संगठनों के भीतर प्रबंधकों के लिए लेखांकन जानकारी के उन प्रावधानों तथा उपयोग से संबंधित है, जो उन्हें सुविज्ञ प्रबंधन निर्णयों को लेने के लिए एक आधार प्रदान करता है जो उन्हें उनके प्रबंधन तथा नियंत्रण कार्यों को बेहतर तरीके से करने की अनुमति देगा।

वित्तीय लेखांकन की जानकारी के विपरीत, प्रबंधन लेखांकन जानकारी:
* को संगठन के भीतर प्रबंधकों द्वारा उपयोग के इरादे से डिजाइन किया गया है, जबकि वित्तीय लेखांकन जानकारी को शेयरधारकों और ऋणदाताओं द्वारा उपयोग करने के लिए बनाया गया है।
* सार्वजनिक रूप से रिपोर्ट किये जाने के बजाय, यह आमतौर पर गोपनीय होती है और प्रबंधन द्वारा इसक
* ऐतिहासिक की बजाय यह भविष्य-परक होती है; 
* वित्तीय लेखांकन मानकों की बजाय, इसकी गणना प्रबंधकों की आवश्यकताओं के अनुसार की जाती है, जिसके लिए अक्सर प्रबंधन सूचना प्रणालियों का उपयोग किया जाता है। 
यह विभिन्‍न प्रभावों के कारण है: प्रबंधन लेखांकन जानकारी का उपयोग, आमतौर पर निर्णय लेने के लिए संगठन के भीतर किया जाता है।
जगरनॉट

[[१८५१]] में "Illustrated London Reading Book" में चित्रित जगरनॉट का रथ
अंगूठाकार| २००७ का आधुनिक उत्सव

जगरनॉट () अंगेजी भाषा में प्रयोग होने वाला एक शब्द हैं।

यह शब्द संस्कृत शब्द जगन्नाथ से बना है। "जगन्नाथ" (अर्थात "विश्व का स्वामी") जो कि भारत के प्राचीन वैदिक धर्मग्रन्थों में वर्णित भगवान कृष्ण के अनेक नामों में से एक है। भारत के सर्वाधिक प्रसिद्ध मन्दिरों में से एक जगन्नाथ मन्दिर पुरी, उड़ीसा में है। इस मन्दिर में सालाना रथ यात्रा महोत्सव होता है जिसमें भगवान जगन्नाथ (कृष्ण), देवी सुभद्रा तथा भगवान बलभद्र (कृष्ण के ज्येष्ठ भ्राता) की मूर्तियों को रथ में बैठाकर यात्रा पर ले जाया जाता है।
उष्णदेशीय आयुर्विज्ञान

right|thumb|300px|नाइजेरिया में परीक्षण के लिये बच्चे का रक्त का नमूना लिया जा रहा है।

उष्णदेशीय आयुर्विज्ञान उष्ण देशों के उन विशेष रोगों की चिकित्सा का विज्ञान है, जो अन्य देशों में नहीं होते। ये व्याधियाँ इन देशों में विशेष रूप से ऐसे कारणों पर निर्भर हैं जो इनके प्रसरण में सहायक हैं अथवा वे रोग हैं जो स्वच्छता के अभाव, शिक्षा के निम्न स्तर तथा लोगों की निम्न आर्थिक अवस्था से संबद्ध हैं। इस प्रकार के रोगों में पोषक तत्वों की कमी के कारण उत्पन्न रोग तथा कुछ संक्रामक रोग हैं। यद्यपि कुछ द्वैषिता (मैलिग्नैन्सी) तथा चिरकालिक व्ह्रिसन (क्रॉनिक डिजेनरेशन) वाले रोग इसके अंतर्गत आते हैं, तथापि जनस्वास्थ्य की दृष्टि से उनका स्थान गौण है।

उष्णदेशीय आयुर्विज्ञान उन व्याधियों पर विशेष ध्यान देता है जो समशीतोष्ण किंतु अधिक उन्नत देशों में आभ्यंतरिक (दबी हुई) रहती हैं; परंतु यक्ष्मा (तपेदिक), उपदंश आदि व्याधियों पर, जो विश्व में समान रूप से फैली हुई हैं, विशेष ध्यान नहीं देता, यद्यपि ये ही रोग इन देशों में होनेवाली अधिकांश मृत्युओं का कारण होते हैं।

पूर्वोक्त उष्णदेशीय व्याधियों की कसौटी कामचलाऊ ही है क्योंकि कुछ व्याधियाँ, जो अब उष्ण देशों के लिए आभ्यंतरिक हैं, पहले यहीं उग्र रूप में पाई जाती थीं। उदाहरण के लिए जुड़ी (मलेरिया) को लीजिए। यह १९वीं शताब्दी में उत्तरी संयुक्त राज्य अमरीका में पाया जाता था और अब वहाँ के लिए आभ्यंतरिक व्याधि है। उष्णदेशीय आयुर्विज्ञान में इसे महत्वपूर्ण स्थान प्राप्त है।
शेन वॉटसन

शेन वॉटसन रॉबर्ट (जन्म 17 जून 1981 को इप्सविच, क्वींसलैंड में) एक ऑस्ट्रेलियाई क्रिकेट खिलाड़ी हैं। वे दाएँ हाथ के बल्लेबाज और दाएँ हाथ के मध्यम तेज गेंदबाज हैं। अंतरराष्ट्रीय क्रिकेट में मुख्यतः सलामी बल्लेबाज के रूप में बल्लेबाजी करते हैं, हालांकि घरेलू मैचों में वे सलामी बल्लेबाजी करते कम ही नज़र आते हैं।

उन्होंनें आस्ट्रेलियाई क्रिकेट टीम के साथ अपने क्रिकेट करियर की शुरुआत 2002 में अपना पहला एकदिवदसीय मैच दक्षिण अफ्रीका के खिलाफ खेलते हुए की. एकदिवसीय टीम के स्थायी सदस्य होने के बावजूद, उन्होंने ऑस्ट्रेलिया की ओर से बहुत कम टेस्ट मैच खेले हैं, टेस्ट क्रिकेट में उनका पर्दापण जनवरी 2005 को सिडनी क्रिकेट ग्राउंड में पाकिस्तान के विरुद्ध हुआ। ऑस्ट्रेलिया के नामित टेस्ट हरफनमौला खिलाड़ी के रूप में मनोनीत किए जाने के वाबजूद, अक्सर चोटिल रहने के कारण वे टेस्ट टीम में अपनी जगह पक्की नहीं कर पाते थे। हालांकि, 2009 की दूसरी छमाही से, वॉटसन ने टेस्ट क्रिकेट में औस्ट्रेलियाई सलामी बल्लेबाज के रूप में साइमन कैटिच के साथ बल्लेबाजी करना प्रारंभ किया। वॉटसन को 2010 में एलन बार्डर मेडल से सम्मानित किया गया।

वॉटसन की पत्नी ली फॉक्स स्पोर्ट्स की ऑस्ट्रेलियाई प्रस्तुतकर्ता है। उन्होंने कई मॉडलिंग शूट किए हैं, जैसे 2009 और 2010 मैन ऑफ क्रिकेट कैलेंडर और अल्फा मैगजीन का शूट.
बियोवुल्फ़

"बियोवुल्फ़" (, पुरानी अंग्रेज़ी में या तो या ), एक पुराने अंग्रेज़ी वीर महाकाव्य कविता का पारम्परिक नाम है, जिसमें 3182 अनुप्रास लंबी पंक्तियां हैं, जो स्कैंडिनेविया में सेट की गई हैं और जिसे सामान्यतः एंग्लो-सेक्सोन साहित्य का सबसे महत्वपूर्ण कार्य माना जाता है। 
इसे केवल एक ही पांडुलिपि में लिखा गया है, इस पांडुलिपि को नोवेल कोडेक्स के नाम से भी जाना जाता है।
इसकी रचना एक अनाम एंग्लो-सेक्सोन कवि द्वारा 8वीं और आरंभिक 11वीं सदी के बीच की गई थी।

कविता में, बियोवुल्फ़, गेट्स का नायक है, जो तीन शत्रुओं:ग्रैन्डल, जो हरूगर के मीड हॉल में आवासी योद्धाओं के ऊपर आक्रमण करता रहता है (डेन्स का राजा), ग्रैन्डल की माँ और एक अनाम ड्रैगन (अझ़दहा) के साथ युद्ध करता है। अंतिम लड़ाई बाद में होती है, बियोवुल्फ़ अब गेट्स का राजा बन चुका है। अंतिम लड़ाई में, बियोवुल्फ़ गंभीर रूप से घायल हो जाता है। उसके देहांत के बाद उसके समर्थक उसे गेटलैंड के टुमुलस में दफना देते हैं।
कामिनी कौशल

कामिनी कौशल (16 जनवरी, 1927) हिन्दी फ़िल्मों की एक अभिनेत्री हैं। वह "नीचा नगर" (1946) और "बिराज बहू" (1954) जैसी फिल्मों में अपनी भूमिकाओं के लिए विख्यात हैं। "नीचा नगर" ने 1946 में कान फ़िल्मोत्सव में पामे डी'ओर को जीता जबकि "बिराज बहू" के लिये उन्हें फिल्मफेयर सर्वश्रेष्ठ अभिनेत्री का पुरस्कार मिला। 

उन्होंने 1946 से 1963 तक फिल्मों में मुख्य नायिका की भूमिका निभाई, जिसमें "दो भाई" (1947), "शहीद" (1948), "ज़िद्दी" (1948 फिल्म), "शबनम" (1949), "नदिया के पार" (1948), "पारस" (1949), नमूना (1949), "आरजू" (1950), "झांझर" (1953), "आबरू" (1953), "नाइट क्लब" (1958), "जेलर" (1958), "बडे सरकार" और "गोदान" (1963) को उनके करियर का सर्वश्रेष्ठ प्रदर्शन माना जाता है। उन्होंने 1963 से चरित्र भूमिकाएँ निभाईं।
खाड़ी युद्ध

खाड़ी युद्ध (जिसे प्रथम खाड़ी युद्ध के रूप में भी जाना जाता है) (2 अगस्त 1990 - 28 फ़रवरी 1991) संयुक्त राज्य के नेतृत्व में चौंतीस राष्ट्रों से संयुक्त राष्ट्र के अधिकृत गठबंधन बल ईराक के खिलाफ छेड़ा गया युद्ध था, इस युद्ध का उद्देश्य 2 अगस्त 1990 को हुए आक्रमण और अनुबंध के बाद इराकी बलों को कुवैत से बाहर निकालना था।

इस युद्ध को (इराकी नेता सद्दाम हुसैन के द्वारा) सभी युद्धों की मां भी कहा गया है और इसे सैन्य अनुक्रिया द्वारा सामान्यतया डेजर्ट स्टॉर्म, या ईराक युद्ध के नाम से भी जाना जाता है।

इराकी सैन्य बलों के द्वारा कुवैत का आक्रमण जो 2 अगस्त 1990 को शुरू हुआ, इसकी अंतर्राष्ट्रीय निंदा की गयी और संयुक्त राष्ट्र सुरक्षा परिषद के सदस्यों के द्वारा इराक के खिलाफ तत्काल आर्थिक प्रतिबन्ध लागू किया गया। अमेरिकी राष्ट्रपति जॉर्ज एच डब्ल्यू बुश ने सऊदी अरब के लिए अमेरिकी बलों को नियुक्त किया और अन्य देशों से उनके सैन्य बलों को इस स्थान पर भेजने का आग्रह किया। कई राष्ट्र खाड़ी युद्ध के गठबंधन में शामिल हो गए। गठबंधन में सैन्य बलों का बहुमत संयुक्त राज्य अमेरिका, सऊदी अरब, संयुक्त राष्ट्र और इजिप्ट से प्राप्त हुआ, ये इसी क्रम में अग्रणी योगदानकर्ता देश थे। लगभग US$60 बिलियन लागत के US$40 बिलियन का भुगतान सऊदी अरब के द्वारा किया गया।

इराकी सैन्य दलों को कुवैत से निकालने का प्रारंभिक संघर्ष 17 जनवरी 1991 को एक हवाई बमबारी के साथ शुरू हुआ। इसके बाद 23 फ़रवरी को एक जमीनी आक्रमण किया गया। यह गठबंधन बलों के लिए एक निर्णायक जीत थी, जिसने कुवैत को मुक्त कर दिया और इराकी क्षेत्र में उन्नत कर दिया। गठबंधन ने अपने अडवांस को रोक लिया और जमीनी अभियान के शुरू होने के 100 घंटे बाद संघर्ष विराम (सीज़-फायर) की घोषणा की। हवाई और जमीनी युद्ध इराक, कुवैत और सऊदी अरब की सीमा के क्षेत्रों तक सीमित था। हालांकि, इराक ने सऊदी अरब में गठबंधन सैन्य लक्ष्य के खिलाफ मिसाइलें छोड़ीं.
एस्टन मार्टिन

एस्टन मार्टिन लैगोंडा लिमिटेड (Aston Martin Lagonda Limited) वॉरविकशायर के गेडन में आधारित, लग्ज़री स्पोर्ट्स कारों का एक ब्रिटिश निर्माता है। कंपनी का नाम इस कंपनी के संस्थापकों में से एक, लायनेल मार्टिन, के नाम से और बकिंघमशायर में एस्टन क्लिंटन के पास एस्टन हिल स्‍पीड हिलक्‍लाइंब से लिया गया है।

1994 से 2007 तक एस्‍टन मार्टिन फोर्ड मोटर कंपनी (Ford Motor Company) का हिस्सा था जो 2000 में कंपनी के प्रीमियर ऑटोमोटिव ग्रुप का हिस्सा बना। 12 मार्च 2007 को एक संयुक्त उद्यम कंपनी ने इसे 479 मिलियन पाउंड में खरीद लिया जिसके प्रमुख डेविड रिचर्ड्स और सह-स्वामी कुवैत के इन्वेस्टमेंट डार (Investment Dar) एवं एडीम इन्वेस्टमेंट (Adeem Investment) और अंग्रेज़ व्यवसायी जॉन सिंडर्स थे। एस्‍टन मार्टिन (Aston Martin) की कीमत 925 मिलियन अमेरिकी डॉलर आंकने वाले फोर्ड (Ford) के पास इस कंपनी के 77 मिलियन अमेरिकी डॉलर मूल्य के शेयर थे।
ब्रेवहार्ट

ब्रेवहार्ट () मेल गिब्सन द्वारा निर्देशित 1995 अमेरिकी महाकाव्य स्वांग फिल्म है, जिसमें उन्होंने अभिनय भी किया है। फिल्म स्क्रीन के लिए लिखी गई थी और फिर रान्डेल वालेस द्वारा उपन्यास में परिवर्तित की गई। गिब्सन विलियम वालेस, एक स्कॉटिश योद्धा का अभिनय करते हैं, जिसे उस समय मान्यता प्राप्त हुई जब वह इंग्लैंड के राजा एडवर्ड I, जिन्हें "लॉन्गशैंक्स" (पैट्रिक मैकगूहान) के रूप में भी जाना जाता है, के विरुद्ध जा कर स्कॉटिश स्वतंत्रता के पहले युद्ध में अग्र स्थान पर आए.

फिल्म ने 68वें अकादमी पुरस्कारों में सर्वश्रेष्ठ निदेशक और सर्वश्रेष्ठ चित्र के अकादमी पुरस्कार सहित पांच अकादमी पुरस्कार जीते और इसे पांच अतिरिक्त पुरस्कारों के लिए मनोनीत किया गया।
व्यष्टि अर्थशास्त्र

thumb|300px|आपूर्ति और मांग मॉडल का वर्णन कैसे मूल्य भिन्न प्रत्येक (कीमत आपूर्ति) और प्रत्येक (कीमत मांग में क्रय शक्ति के साथ उन लोगों की इच्छाओं पर उत्पाद की उपलब्धता के बीच एक संतुलन का एक परिणाम के रूप में). ग्राफ एक सही-D1 से मांग में कीमत में वृद्धि और फलस्वरूप मात्रा की आपूर्ति वक्र (एस) पर एक नया बाजार समाशोधन संतुलन बिंदु तक पहुँचने के लिए आवश्यक के साथ D2 में जाने के लिए दर्शाया गया है।

सूक्ष्मअर्थशास्त्र (ग्रीक उपसर्ग माइक्रो - अर्थ "छोटा" + "अर्थशास्त्र") अर्थशास्त्र की एक शाखा है जो यह अध्ययन करता है कि किस प्रकार अर्थव्यवस्था के व्यक्तिगत अवयव, परिवार एवं फर्म, विशिष्ट रूप से उन बाजारों में सीमित संसाधनों के आवंटन का निर्णय करते हैं, जहां वस्तुएं एवं सेवाएं खरीदी एवं बेचीं जाती हैं। सूक्ष्म अर्थशास्त्र यह परीक्षण करता है कि ये निर्णय एवं व्यवहार किस प्रकार वस्तुओं एवं सेवाओं की आपूर्ति एवं मांगों को प्रभावित करते हैं, जो मूल्यों का निर्धारण करती हैं और किस प्रकार, इसके बदले में, मूल्य, वस्तुओं एवं सेवाओं की आपूर्ति एवं मांगों को निर्धारित करती है। 

वृहतअर्थशास्त्र में इसके विपरीत होता है, जिसमें वृद्धि, मुद्रास्फीति, एवं बेरोजगारी से संबंधित क्रियाकलापों का कुल योग शामिल होता है। सूक्ष्मअर्थशास्त्र अर्थव्यवस्था के पूर्व में बताये गए पहलुओं पर राष्ट्रीय आर्थिक नीतियों (जैसे कि कराधान के बदलते स्तरों) के प्रभावों की भी चर्चा करता है। विशेष रूप से लुकास की आलोचना के मद्देनजर, अधिकांश आधुनिक वृहत आर्थिक सिद्धांत का निर्माण 'सूक्ष्मआधारशिला' - अर्थात् सूक्ष्म-स्तर व्यवहार के संबंध में बुनियादी पूर्वधारणाओं के आधार पर किया गया है। 

सूक्ष्मअर्थशास्त्र का एक लक्ष्य बाजार तंत्र का विश्लेषण करना है जो वस्तुओं एवं सेवाओं के बीच सापेक्ष मूल्य की स्थापना और कई वैकल्पिक उपयोगों के बीच सीमित संसाधनों का आवंटन करता है। सूक्ष्मअर्थशास्त्र बाजार की विफलता का विश्लेषण करता है, जहां बाजार प्रभावशाली परिणाम उत्पन्न करने में विफल रहते हैं और यह पूर्ण प्रतियोगिता के लिए आवश्यक सैद्धांतिक अवस्थाओं का वर्णन करता है। सूक्ष्मअर्थशास्त्र में अध्ययन के महत्वपूर्ण क्षेत्रों में सामान्य संतुलन, असममित जानकारी के अंतर्गत बाजार, अनिश्चितता के अंतर्गत विकल्प और खेल सिद्धांत के आर्थिक अनुप्रयोग शामिल हैं। बाजार व्यवस्था के भीतर उत्पादों के लोच पर भी विचार किया जाता है।
कोंकणा सेन शर्मा

कोंकणा सेन शर्मा ((2}कोंग्कोना शेन शोर्मा, हिंदी:कोंकणा सेन शर्मा), का जन्म 3 दिसम्बर 1979 को हुआ था, वह एक भारतीय अभिनेत्री हैं। वह फिल्म निर्माता और अभिनेत्री अपर्णा सेन की बेटी हैं। शर्मा मुख्यतया भारतीय कलागृहों और स्वतंत्र फिल्मों में दिखती हैं और अपने क्षेत्र में उनकी उपलब्धियों ने उन्हें समकालीन समानांतर सिनेमा में एक उत्कृष्ट अभिनेत्री के रूप में स्थापित कर दिया है।

इन्होने फिल्म "इंदिरा" (1983) से एक बाल कलाकार के रूप में शुरुआत की थी, कोंकणा ने एक वयस्क अभिनेत्री के रूप में शुरुआत बंगाली फिल्म "एक जे आछे कन्या" (2000) से की। पहली बार अंग्रेजी फिल्म "मिस्टर एंड मिसेज़ अय्यर" (2002) द्वारा लोगों का ध्यान उनकी ओर गया, इस फिल्म का निर्देशन उनकी माँ ने किया था और इस फिल्म में अपने अभिनय के लिए उन्हें सर्वश्रेष्ठ अभिनेत्री का राष्ट्रीय फिल्म पुरस्कार भी मिला। इन्हें नाटकीय फिल्म "पेज 3" (2005) के द्वारा दर्शकों के बीच व्यापक पहचान मिली और तब से वह कई फिल्मों में अभिनय कर चुकी हैं, जिनमे से अधिकांश के लिए उन्हें व्यवसायिक सफलता से अधिक आलोचनात्मक प्रसंशा मिली। उन्हें फिल्म "ओमकारा" (2006) और "लाइफ इन ए मेट्रो" (2007) के लिए लगातार दो बार सर्वश्रेष्ठ सहायक अभिनेत्री का फिल्मफेयर पुरस्कार मिला। ओमकारा में अपने अभिनय के लिए उन्हें दूसरी बार सर्वश्रेष्ठ सहायक अभिनेत्री की श्रेणी में राष्ट्रीय पुरस्कार मिला.
आनुवंशिक रोग

आनुवंशिकी और रोग में बहुधा कोई न कोई संबंध रहता है। अनेक रोग दूषित वातावरण तथा परिस्थतियों से उत्पन्न होते हैं, किन्तु अनेक रोग ऐसे भी होते हैं जिनका कारण माता-पिता से जन्मना प्राप्त कोई दोष होता है। ए रोग आनुवंशिक रोग (जेनेटिक डिसऑर्डर) कहलाते हैं। कुछ ऐसे रोग भी हैं जो आनुवंशिकी तथा वातावरण दोनों के प्रभावों के फलस्वरूप उत्पन्न होते हैं।

जीवों में नर के शुक्राणु तथा स्त्री की अंडकोशिका के संयोग से संतान की उत्पत्ति होती है। शुक्राणु तथा अंडकोशिका दोनों में केंद्रकसूत्र रहते हैं। इन केंद्रकसूत्रों में स्थित जीन के स्वभावानुसार संतान के मानसिक तथा शारीरिक गुण और दोष निश्चित होते हैं। जीन में से एक या कुछ के दोषोत्पादक होने के कारण संतान में वे ही दोष उत्पन्न हो जाते हैं। कुछ दोषों में से कोई रोग उत्पन्न नहीं होता, केवल संतान का शारीरिक संगठन ऐसा होता है कि उसमें विशेष प्रकार के रोग शीघ्र उत्पन्न होते हैं। इसलिए यह निश्चित जानना कि रोग का कारण आनुवंशिकता है या प्रतिकूल वातावरण, सर्वदा साध्य नहीं है। आनुवंशिक रोगों की सही गणना में अन्य कठिनाइयाँ भी हैं। उदाहरणार्थ; बहुत से जन्मजात रोग अधिक आयु हो जाने पर ही प्रकट होते हैं। दूसरी ओर, कुछ आनुवंशिक दोषयुक्त बच्चे जन्म लेते ही मर जाते हैं।

तिरोधायक रोगकारक जीन के उपस्थित रहने पर इनके प्रभाव से रोग प्रत्येक पीढ़ी में प्रकट होता है, किंतु तिरोहित जीन के कारण होनेवाले रोग वंश की किसी संतान में अनायास उत्पन्न हो जाते हैं, जैसा मेंडेल के आनुवंशिकता विषयक नियमों से स्पष्ट है। कुछ रोग लड़कियों से कहीं अधिक संख्या में लड़कों में पाए जाते हैं।
center|thumb|750px|मानव क्रोमोसोम रोग
आदित्य बिड़ला समूह

आदित्य बिड़ला समूह भारत के साथ थाईलैंड, दुबई, सिंगापुर, म्यांमार, लाओस, इंडोनेशिया, फिलीपींस, मिस्र, कनाडा, ऑस्ट्रेलिया, चीन, अमरीका, ब्रिटेन, जर्मनी, हंगरी, ब्राजील, इटली, फ्रांस, लक्समबर्ग, स्विट्जरलैंड, बांग्लादेश, मलेशिया, वियतनाम और कोरिया समेत 25 देशों में कार्यरत मुंबई में स्‍थित मुख्‍यालय वाला एक बहुराष्ट्रीय सांगठनिक निगम है।

आदित्य बिड़ला समूह यूएस 30 बिलियन यूएस$ का संगठन है जो अपने राजस्‍व का 60% भारत के बाहर से प्राप्त करता है। समूह स्‍वयं द्वारा संचालित सभी औधोगिक क्षेत्रों में प्रमुख खिलाड़ी है। बिरला समूह हेवेट-इकॉनामिक टाइम्‍स और वॉल स्‍ट्रीट जर्नल स्‍टडी 2007 के द्वारा एशिया में शीर्ष 20 के बीच भारत के श्रेष्ठ नियोक्‍ता के रूप में घोषित किया गया है। 
समूह की उत्पत्ति भारत के अग्रणी उद्योगपति घनश्‍याम दास बिरला के द्वारा पहली बार स्‍थापित संगठन में निहित है।
दापोली

दापोली - यह भारत के महाराष्ट्र राज्य के रत्नागिरी ज़िले में स्थित एक छोटा सा शहर है।
हेमचन्द्र विक्रमादित्य

thumb|सम्राट हेमचन्द्र विक्रमादित्य
सम्राट हेमचंद्र विक्रमादित्य या केवल हेमू (१५०१-१५५६) एक हिन्दू राजा था, जिसने मध्यकाल में १६वीं शताब्दी में भारत पर राज किया था। यह भारतीय इतिहास का एक महत्त्वपूर्ण समय रहा जब मुगल एवं अफगान वंश, दोनों ही दिल्ली में राज्य के लिये तत्पर थे। कई इतिहसकारों ने हेमू को 'भारत का नैपोलियन' कहा है।
जलोदर

right|thumb|300px|हृदय की खराबी के प्रमुख लक्षण

उदरगुहा में द्रव संचय होकर उदर (पेट) का बड़ा दिखना जलोदर (Ascites) कहलाता है। यह अशोथयुक्त (Noninflammatory) होता है। यह रोग नहीं बल्कि हृदय, वृक्क, यकृत इत्यादि में उत्पन्न हुए विकारों का प्रधान लक्षण है। यकृत के प्रतिहारिणी (portal) रक्तसंचरण की बाधा हमेशा तथा विशेष रूप से दिखाई देनेवाले जलोदर का सर्वसाधारण कारण है। यह बाधा कर्कट (Cancer) और सूत्रणरोग (Cirrhosis) जैसे यकृत के अन्दर कुछ विकारों में तथा आमाशय, ग्रहणी, अग्न्याशय इत्यादि एवं विदर (Fissure) में बढ़ी हुई लसीका ग्रंथियों जैसे यकृत के बाहर के कुछ विकारों में प्रतिहारिणी शिराओं पर दबाव पड़ने से उत्पन्न होती है।

यकृत के विकारों में प्रथम जलोदर होकर पश्चात्‌ उदरगुहागत शिराओं पर द्रव का दबाव पड़ने से पैरों पर सूजन आती है। हृदय-रोगों में प्रथम पैरों पर सूजन, दिल में धड़कन, साँस की कठिनाई इत्यादि लक्षण मिलते हैं और कुछ काल के पश्चात्‌ जलोदर उत्पन्न होता है। वृक्कविकार में प्रथम देह शीथ का, विशेषतया प्रात:काल चेहरे तथा आँखों पर सूजन दिखाई देने का इतिहास मिलता है और कुछ काल के पश्चात्‌ जलोदर होता है। इन सामान्य कारणों के अतिरिक्त कभी-कभी तरुणों में जीर्ण क्षय पेटझिल्लीशोथ (chronic tuberculous peritonitis) और अधिक उम्र के रोगियों में कर्कट एवं दुष्ट रक्तक्षीणता (pernicious anaemia) भी जलोदर के कारण हो सकते हैं।
डेथ वैली

डेथ वैली पूर्वी कैलिफोर्निया में स्थित एक रेगिस्तान है। यह मोजावे रेगिस्तान में स्थित है और उत्तरी अमेरिका के सबसे निचले, शुष्क, तथा गरम स्थानों में से एक है। डेथ वैली के भीतर स्थित बैडवॉटर नामक एक बेसिन, समुद्र तल से नीचे होने के साथ उत्तरी अमेरिका की सबसे निचली ऊंचाई का स्थान (36 ° 15 'N 116 ° 49.5' W) है। की ऊंचाई के साथ यह बिंदु निकटस्थ अमेरिका के उच्चतम बिंदु माउंट व्हिटनी से केवल की दूरी पर स्थित है। 10 जुलाई 1913 को फरनेस क्रीक पर के साथ डेथ वैली के पास पश्चिमी गोलार्ध के विश्वसनीय रूप से मापे गए सर्वाधिक तापमान का रिकॉर्ड है, जो कि 13 सितम्बर 1913 को लीबिया के अल अजीजिया में मापे गए के विश्व रिकॉर्ड से थोड़ा ही कम है। 

कैलिफोर्निया और नेवादा की सीमा के निकट सिएरा नेवादा पहाड़ों के पूर्व के ग्रेट बेसिन में स्थित डेथ वैली, डेथ वैली नेशनल पार्क के अधिकांश हिस्से में फैली हुई है और मोजावे तथा कोलोराडो डेजर्ट्स बायोस्फीयर रिजर्व की प्रमुख विशेषता है। यह अधिकांशतः कैलिफोर्निया की इन्यो काउंटी में स्थित है। इसका विस्तार पूर्व के अमार्गोसा रेंज तथा पश्चिम के पैनामिंट रेंज के बीच उत्तर से दक्षिण में है; सिल्वानिया तथा आउल्सहेड पहाड़ क्रमशः इसकी उत्तरी तथा दक्षिणी सीमाओं का निर्माण करते हैं। इसका क्षेत्रफल लगभग है। डेथ वैली की कई विशेषताएं समुद्र तल से नीचे पाए जाने वाले अन्य स्थानों के समान ही हैं। डेथ वैली उत्तरी अमेरिका का सबसे गमॅ और सूखा स्थान है। यह कैलिफोनिया के दक्षिण पूवॅ में नेवडा की सीमा के पास है।
डायने लेन

डायने लेन (जन्म: 22 जनवरी 1965) एक अमेरिकी फ़िल्म अभिनेत्री हैं, जिनका जन्म और लालन-पालन न्यूयॉर्क सिटी में हुआ। लेन ने पहली बार जॉर्ज रॉय हिल की वर्ष 1979 में आई फ़िल्म ‘"अ लिटल रोमैंस" ’ में अभिनय किया, जिसमें उन्होंने सर लॉरेंस ऑलिवियर के साथ अभिनय का जौहर दिखाया. जल्द ही उन्हें ‘"टाइम" ’ पत्रिका के आवरण पृष्ठ पर स्थान दिया गया।

लेन ने तीन दशकों तक फ़िल्मों में काम किया और कई प्रसिद्ध फ़िल्मों में दिखाई पड़ीं, जिनमें वर्ष 2002 की फ़िल्म ‘"अनफेथफुल" ’ भी शामिल है और इसके लिए उन्हें अकेडमी अवार्ड, गोल्डेन ग्लोब्स अवॉर्ड तथा स्क्रीन ऐक्टर्स गिल्ड अवॉर्ड का नामांकन मिला। लेन को 2003 में आई उनकी फ़िल्म ‘"अंडर द टस्कैन सन" ’ के लिए भी बेहद लोकप्रियता मिली।

उन्होंने क्रिस्टोफ़र लैम्बर्ट से शादी रचाई और उन्हें एक बेटी एलीनर जैसमिन लैम्बर्ट हुई। एक लंबे अलगाव के बाद इस जोड़ी में वर्ष 1994 में तलाक हो गया और 15 अगस्त 2004 को उन्होंने अभिनेता जॉश ब्रॉलिन से शादी कर ली।
क्यूबाई मिसाइल संकट

thumb|मॉस्को के रेड स्क्वायर में मध्यवर्ती दूरी की सोवियत आर-12 परमाणु बैलिस्टिक मिसाइल (नाटो द्वारा दिया गया नाम एसएस-4) की सीआईए (CIA) सन्दर्भ तस्वीर.

क्यूबाई मिसाइल संकट (क्यूबा में "अक्टूबर संकट" के रूप में जाना जाता है) शीत युद्ध के दौरान अक्टूबर 1962 में सोवियत संघ, क्यूबा और संयुक्त राज्य अमेरिका के बीच एक टकराव था। सितंबर 1962 में, क्यूबा और सोवियत सरकारों ने चोरी-छिपे क्यूबा में महाद्वीपीय संयुक्त राज्य अमेरिका के अधिकांश भागों पर मार कर सकने की क्षमता वाली अनेक मध्यम- और मध्यवर्ती-दूरी की प्राक्षेपिक मिसाइलें लगानी शुरू की। 1958 में यूके (UK) में थोर आईआरबीएम और 1961 में इटली और तुर्की में जुपिटर आईआरबीएम (IRBM)- मॉस्को पर नाभिकीय हथियारों से हमला करने की क्षमता वाली इन 100 से अधिक यू॰एस॰ (U.S.)-निर्मित मिसाइलों की तैनाती के प्रतिक्रियास्वरूप यह कारवाई की गयी। 14 अक्टूबर 1962 को, एक संयुक्त राज्य अमेरिकी यू-2 (U-2) फोटोआविक्षण विमान ने क्यूबा में निर्माणाधीन सोवियत मिसाइल ठिकानों के फोटोग्राफिक सबूत जमा किये।

फलस्वरूप बर्लिन नाकाबंदी से पैदा हुआ संकट शीत युद्ध के एक बड़े टकराव का रूप ले लिया और आम तौर पर माना जाने लगा कि शीत युद्ध अब एक नाभिकीय संघर्ष के कगार पर आ पहुंचा है। संयुक्त राज्य अमेरिका ने क्यूबा आकाश और समुद्र मार्ग से हमला करने पर विचार किया और क्यूबा का सैन्य संगरोधन करना तय किया। यू॰एस॰ (U.S.) ने घोषणा की कि वह क्यूबा में आक्रामक हथियारों को ले जाने नहीं देगा और मांग की कि सोवियत संघ क्यूबा में निर्माणाधीन या बन चुके मिसाइल ठिकानों को नष्ट करे और वहां से सभी आक्रामक हथियारों को हटा ले. कैनेडी प्रशासन को बहुत ही कम उम्मीद थी कि क्रेमलिन उनकी मांगों को मान लेगा और वह एक सैन्य टकराव की अपेक्षा कर रहा था। दूसरी ओर सोवियत संघ के निकिता ख्रुश्चेव ने केनेडी को एक पत्र में लिखा कि "अंतरराष्ट्रीय जल मार्ग और आकाश मार्ग के यातायात के" उनके संगरोधन की "कारवाई एक ऐसी आक्रामकता है जो मानव जाति को विश्व नाभिकीय-मिसाइल युद्ध के नरक कुंड में डाल देगी."

सोवियत संघ ने सार्वजनिक रूप से यू॰एस॰ (U.S.) मांगों पर एतराज जताया, लेकिन संकट को हल करने के लिए गुप्त रूप से पिछले दरवाजे के संचार के जरिये एक प्रस्ताव की पहल की। 28 अक्टूबर 1962 को टकराव समाप्त हो गया, जब राष्ट्रपति जॉन एफ कैनेडी और संयुक्त राष्ट्र महासचिव यू थांट ने सोवियत प्रमुख निकिता ख्रुश्चेव के साथ यह समझौता किया कि सोवियत संघ आक्रामक हथियारों को नष्ट कर देगा और उन्हें सोवियत संघ वापस ले जाएगा, इस प्रक्रिया की निगरानी संयुक्त राष्ट्र करेगा; बदले में हुए समझौते में संयुक्त राज्य अमेरिका ने क्यूबा पर कभी भी आक्रमण नहीं करने का वादा किया। सोवियत ने मिसाइल प्रणालियों और उनके सहायक उपकरणों को निकाल लिया, उन्हें 5-9 नवम्बर को आठ सोवियत जहाजों पर लाद दिया गया। एक महीने बाद, 5 और 6 दिसम्बर को और सोवियत Il-28 बमवर्षक विमानों को तीन सोवियत जहाज़ों पर लादकर रूस रवाना कर दिया गया। 20 नवम्बर 1962 को शाम 6:45 ईडीटी (EDT) बजे औपचारिक रूप से संगरोध समाप्त कर दिया गया। एक गुप्त समझौते के भाग के रूप में, यूरोप में तैनात सभी अमेरिकी-निर्मित थोर और जुपिटर आईआरबीएम (IRBM) को सितंबर 1963 तक निष्क्रिय कर दिया गया।

क्यूबाई मिसाइल संकट ने हॉटलाइन एग्रीमेंट और मॉस्को तथा वाशिंगटन, डी.सी. के बीच सीधे संचार संपर्क के लिए मॉस्को-वाशिंगटन हॉटलाइन के निर्माण को प्रोत्साहन दिया।
अंतर्राष्ट्रीय प्रकृति संरक्षण संघ

अंतर्राष्ट्रीय प्रकृति संरक्षण संघ (अंग्रेजी:International Union for Conservation of Nature), प्राकृतिक संसाधनों के संरक्षण के लिए समर्पित एक अंतर्राष्ट्रीय संगठन है। संगठन का घोषित लक्ष्य, विश्व की सबसे विकट पर्यावरण और विकास संबंधी चुनौतियों के लिए व्यावहारिक समाधान खोजने में सहायता करना है। संघ विश्व के विभिन्न संरक्षण संगठनों के नेटवर्क से प्राप्त जानकारी के आधार पर "लाल सूची" प्रकाशित करता है, जो विश्व में सबसे अधिक संकटग्रस्त प्रजातियों को दर्शाती है।
अभिक्रिया की दर

thumb|225px|लोहे पर जंग लगना - कम अभिक्रिया दर वाली रासायनिक अभिक्रिया है।
thumb|225px|लकड़ी का जलना - तीव्र अभिक्रिया दर वाली रासायनिक अभिक्रिया

अभिक्रिया की दर (reaction rate या rate of reaction) का मतलब यह है कि किसी दी हुई रासायनिक अभिक्रिया में किसी अभिकारक या उत्पाद की मात्रा कितना धीमे या कितनी तेजी से बदल रही है। 

भौतिक रसायन के अन्तर्गत रासायनिक गतिकी (Chemical kinetics) में अभिक्रिया की दर का अध्ययन किया जाता है। 'अभिक्रिया की दर' का रासायनिक इंजीनियरी एवं अन्य रासायनिक विधाओं में बहुत महत्व है।
गंभीर रूप से विलुप्तप्राय

IUCN लाल सूची की गंभीर रूप से विलुप्तप्राय, श्रेणी उच्चतम जोखिम वाली जंगली प्रजातियों को आवंटित की गयी है। गंभीर रूप से विलुप्तप्राय का अर्थ उस प्रजाति से है जिसके सदस्यों की संख्या या तो बहुत कम हो गयी है, या फिर आने वाली तीन पीढ़ियों के दौरान यह संख्या 80% तक गिर जाएगी।

IUCN किसी प्रजाति को तब तक विलुप्त नहीं मानता जब तक इसके लिए एक व्यापक, लक्षित सर्वेक्षण ना किया गया हो, संभवतः विलुप्त, प्रजातियों को भी गंभीर रूप से विलुप्तप्राय के रूप में सूचीबद्ध किया जाता है। बर्डलाइफ इंटरनेशनल ने इन प्रजातियों को एक नयी आदर्श श्रेणी 'संभवतः विलुप्त' में वर्गीकृत करने का सुझाव दिया गया है।
गॉडस्मैक

गॉडस्मैक लॉरेंस, मैसाचुसेट्स में 1995 में गठित एक अमेरिकी रॉक बैंड है। इस बैंड में उसके संस्थापक, प्रस्तुतकर्ता और गीतकार सुली इरना, गिटारवादक टोनी रोम्बोला, बासिस्ट रोबी मेरिल और ड्रमर शान्नोन लारकिन शामिल हैं। अपने गठन के बाद से गॉडस्मैक ने पांच स्टूडियो एल्बम, एक ईपी, चार डीवीडी तथा एक ग्रेटेस्ट हिट कलेक्शन जारी किये हैं। 

इस बैंड के तीन एल्बम ("फेसलेस", "IV " तथा "दी ओरेकल") "बिलबोर्ड " 200 पर लगातार नम्बर 1 एल्बम रहे हैं। इस बैंड के 15 ट़ॉप फाइव सहित 18 गाने टॉप टेन रॉक रेडियो हिट रहे हैं। पिछले एक दशक में गॉडस्मैक संसार भर में 19 मिलियन रिकॉर्ड बेच कर संयुक्त राज्य अमेरिका के सर्वाधिक लोकप्रिय हार्ड रॉक बैंड्स में से एक है।

अपनी स्थापना के बाद से गॉडस्मैक ने एक से अधिक बार ओजफेस्ट पर दौरा किया और अपने एल्बम के प्रोत्साहन के लिए दौरों सहित कई अन्य दौरों तथा उत्सवों पर बड़ी-बड़ी यात्राएं कीं. 2009 की गर्मियों में गॉडस्मैक ने मोटली क्रू के 'क्रू फेस्ट 2 ' के प्रोत्साहन हेतु दौरा किया।
चार्ली विल्सन्स वॉर

"चार्ली विल्सन्स वॉर" 2007 की एक जीवनी आधारित कॉमेडी ड्रामा फिल्म है जो अमेरिकी कांग्रेसी चार्ली विल्सन (डीटीएक्स) की सच्ची कहानी को पेश करती है जिन्होंने "मनमाने रवैये" वाले सीआईए (CIA) ऑपरेटिव गस्ट अव्राकोटोस के साथ सहभागिता में ऑपरेशन साइक्लोन शुरू किया, एक ऐसा कार्यक्रम जिसे सोवियत द्वारा अफगानिस्तान के कब्जे के प्रतिरोध में अफगानी "मुजाहिदीन" को व्यवस्थित और समर्थन देने के लिए चलाया गया था। 
इस फिल्म को जॉर्ज क्रिल की 2003 की किताब "चार्ली विल्सन्स वॉर: द एक्स्ट्राऑर्डिनरी स्टोरी ऑफ़ द लार्जेस्ट कवर्ट ओपरेशन इन हिस्टरी" से रूपांतरित किया गया है। यह माइक निकोल्स द्वारा निर्देशित और हारून सोरकिन द्वारा लिखित है और इसमें टॉम हैंक्स, जूलिया रॉबर्ट्स, ओम पुरी, फिलिप्स सेमुर होफमैन, एमी एडम्स, नेड बेटी और एमिली ब्लंट ने अभिनय किया है। यह पांच गोल्डन ग्लोब पुरस्कार के लिए नामित किया गया जिसमें "सर्वश्रेष्ठ मोशन पिक्चर", भी शामिल था लेकिन यह किसी भी वर्ग में कोई भी पुरस्कार नहीं जीत सका। फिलिप्स सेमुर होफमैन को सर्वश्रेष्ठ सहायक अभिनेता के अकादमी पुरस्कार के लिए नामित किया गया।
परजीविता

मानव के सिर (बालों) में रहने वाला [[जूँ]] , एक परजीवी है।

300px|right|thumb|दूसरे के घोसले में अण्डे देना भी एक परजीविता है। इसे 'अण्ड परजीविता' (brood parasitism) कहते हैं। यह परजीविता चिड़ियों में व्याप्त है।

वे जीव जो किसी अन्य जीव पर आश्रित (भोजन तथा आवास) होते हैं, परजीवी जन्तु (parasite) कहलाते हैं जैसे: जोंक, एंटअमीबा, फीताकृमि आदि। परजीविता प्रकृति में पाए जानेवाले स्वाभाविक सहवास (habitual association) में से एक है, जिसके द्वारा एक जीव दूसरे के साथ अतिथि और परपोषी (host) का संबंध स्थापित करके उसके शरीर से भोजन प्राप्त करता है। अन्य सहवासों में सहभोजिता (commensalism) और सहजीवन (symbiosis) उल्लेखनीय है। सहभोजिता में अतिथि अपने परपोषी के शरीर की केवल सुरक्षार्थ, या एक भोज्य स्थान से दूसरे तक पहुँचने के लिये, शरण मात्र लेता है। उसके शरीर को क्षति नहीं पहुँचाता। उदाहरणार्थ, मोलस्का (Mollusca) समूह के जंतुओं के कवचों (shells) पर बहुधा अन्य जन्तु रहने लगते हैं। सहजीवन में अतिथि और परपोषी दोनों एक दूसरे से कुछ न कुछ लाभ प्राप्त करते हैं, उदाहरणार्थ आंतरगुही (coelenterata) समूह के हाइड्रा (hydra) नामक जंतु की कोशिकाओं में सूक्ष्म जूओक्लोरेला (Zoochlorella) नामक हरे शैवाल (algae) रहते हैं। परपोषी हाइड्रा शैवालों को सुरक्षा और भोजन प्रदान करता है, जिसके प्रतिदान में शैवाल उसके लिये ऑक्सीजन गैस उत्पन्न करते हैं। दोनों का सम्बन्ध इतना घनिष्ठ हैं कि वे एक दूसरे के बिना नहीं रह सकते।

'परजीवी' का मतलब होता है दूसरे जीवो पर आश्रित जीव। परजीवी प्राणियों में जूँ जो मनुष्यों के साथ साथ बाल वाले जानवरो में भी होते है। चिलुआ जो पसीने की गन्ध से कपडों में पैदा हो जाते है। किलनी जो जानवरों के मुलायम अंगो में चिपट कर खून चूसते रहते है। जोंक जो गन्दे पानी में रहती है और शरीर से चिपट कर खून को चूसती है। 

जब अतिथि, परपोषी की बाह्य सतह पर रहता है तो उसे बाह्यपरजीवी (ectoparasite) और जब भीतर रहता है तो उसे अन्तःपरजीवी (endoparasite) कहते हैं।

मोटे तौर पर यदि देखा जाय तो जन्तु समुदाय के सभी सदस्य किसी न किसी जन्तु या पौधे पर निर्वाह करने के कारण 'परजीवी' कहे जाने चाहिए। केवल पौधे ही ऐसे जीव हैं जो अपना भोजन स्वयं बनाते हैं और किसी दूसरे जीव पर निर्भर नहीं करते। परन्तु मांसाहारिता (या पौधाहारिता) और परजीविता में भेद है, जो प्रकृतिवादी एल्टन (Elton, सन् १९३५) के प्राक्कथन से स्पष्ट हो जाता है। इनके अनुसार, जन्तु को मारकर खानेवाले और परजीवी में वही भेद है जो मूलधन और ब्याज पर निर्वाह करनेवालों में, अथवा चोर और धमकाकर रुपया ऐंठनेवाले (blackmailer) में हैं।
संरक्षण पर निर्भर

संरक्षण पर निर्भर, (अंग्रेजी:Conservation Dependent) (LR/cd) प्रकृति संरक्षण हेतु अंतरराष्ट्रीय संघ की एक श्रेणी है, जिसके अंतर्गत वो प्रजातियां या जीव आते हैं जिनके संरक्षण के लिए यदि आज प्रयास नहीं किए गये तो आने वाले पाँच सालों में वे संकटग्रस्त प्रजातियों की किसी एक श्रेणी में पहुँच जाएंगे। इन प्रजातियों को इस स्थिति से उबारने के लिए प्रजाति-विशेष, पर्यावास-विशेष संरक्षण कार्यक्रम चलाने की आवश्यकता है।

यह श्रेणी IUCN 1994 श्रेणियां और मानदंड (संस्करण 2.3) का भाग है, जो आज किसी जीव के मूल्यांकन में इस्तेमाल नहीं होता, लेकिन इसे उन जीवों के लिए जिनका मूल्यांकन 2001 से पहले जब 3.1 संस्करण को पहले पहल इस्तेमाल किया गया था, के लिए IUCN लाल सूची मे बनाए रखा गया है। यद्यपि 2001 के संस्करण 3.1 के अनुसार इन प्रजातियों को संकटासन्न श्रेणी में वर्गीकृत किया गया है, लेकिन जिनका मूल्यांकन अभी नहीं हुआ है, "संरक्षण पर निर्भर" श्रेणी में ही वर्गीकृत किए जाते हैं।
ढाका टोपी

thumb|right|150px|एक नेपाली पुरूष ढाका टोपी पहने हुए
ढाका टोपी या नेपाली टोपी, टोपी का एक प्रकार है जो, नेपाल में बहुत प्रचलित है। यह टोपी जिस कपड़े से बनाई जाती है उसे "ढाका" कहते हैं इसी लिए इसका नाम ढाका टोपी पड़ा है। इस कपड़े का प्रयोग एक प्रकार कि चोली बनाने में भी किया जाता है जिसे नेपाली में "ढाका-को-चोलो" कहते हैं। नेपाली टोपी का निर्माण सर्वप्रथम गणेश मान महर्जन ने नेपाल के पाल्पा जिले में किया था।

श्रेणी:नेपाली पोशाक
टिम्बालैंड

टिमोथी ज़ाकरे मोस्ले (जन्म 10 मार्च 1971), ग्रेमी पुरुस्कारविजेता एक अमरीकी रिकार्ड निर्माता, गायक-गीतकार, अभिनेता, संगीतकार और रैपर हैं, जो अपने स्टेज के नाम, टिम्बालैंड से ज्यादा प्रसिद्द हैं। वह रैपर सेबास्टियन के बड़े भाई हैं।

टिम्बालैंड का प्रथम पूर्ण श्रेय उत्पादन कार्य 1996 में आर&बी के गायक "गिनुवाइन" के लिए गिनुवाइन...द बैचलर था। 1996 में आये आलिया के एल्बम "वन इन ए मिलियन" और 1997 में आये मिस्सी एलियट के एल्बम "सुपा डुपा फ्लाई" से टिम्बालैंड आर&बी के लिए एक प्रसिद्द निर्माता और हिपहॉप कलाकार बन गए। शुरुआत में उन्होंने अपने साथी रैपर, मागू के साथ कई एल्बम जारी किये.

उन्होंने अनेकों कलाकारों के साथ मिलकर काम किया, जिसमे जस्टिन टिम्बरलेक, नेली फ़र्टाडो, मेडोना, केटी पेरी, कैरी हिल्सन और एक्स फैक्टर विजेता लियोना लेविस शामिल हैं। उन्होंने मरिया केरे, विस्लेफ जीन, मिस्सी एलियट, केशिया शैंट और जे-ज़ेड के आने वाले एल्बम के लिए गाने बनाये हैं। टिम्बालैंड ने क्रिस कॉर्नेल का 2009 में आया एल्बम "स्क्रीम" भी बनाया था। शकीरा से टिम्बालैंड के आने वाले एल्बम में शामिल होने वाले गाने "गिव इट अप टू मी" की रिकॉर्डिंग में आवाज़ देने के लिए कहा गया था लेकिन यह गाना शकीरा के तीसरे स्टूडियो एल्बम शी वुल्फ में रखा गया और इसे टिम्बालैंड के एल्बम के स्थान पर यूएस के द्वितीय एकल के रूप में जारी किया गया। 
सितम्बर 2009 में, टिम्बालैंड ने घोषणा की की "शॉकवैल्यू II" यूरोप में 23 नवम्बर और नॉर्थअमेरिका में 24 नवम्बर को जारी किया जायेगा. हालाँकि फिर इसे पहले एकल गाने, जिसका शीर्षक "मॉर्निंग आफ्टर डार्क" था, जिसमे नए रिकॉर्डिंग कलाकार सोशाई और नेली फ़र्टाडो काम कर रहे थे, को पहले जारी करते हुए इसे पुनः 8 दिसम्बर के लिए स्थगित कर दिया गया था।
भाद गाउले

भाद गाउले यहाँ निर्देशित करता है:
* नेपाल में एक स्थान है भादगाँव, यहाँ रहने वाले लोगों को भाद गावले कहते है।
* एक प्रकार का काला टोपी, जो मुख्य रूप से नेपाल के भादगाँव या भक्तपुर के शहरों में बना टोपी है, जो नेवारी परम्परा के पोशाक का एक हिस्सा है। इसी टोपी को राष्ट्रिय टोपी के रूप में नेपाल में अपनाया गया जिसे वहाँ के पुरुष धारण करते हैं, जो पाल्पाली ढाका टोपी का एक विकल्प है।

भाद गाउले टोपी पहने हुए [[गिरिजा प्रसाद कोईराला]]की कार्टुन चित्र।
प्रधानमन्त्री[[शेर बहादुर देउवा]], भादगाउँले टोपी पहने हुए
श्रेणी:नेपाली पोशाक
ऐलन शियर्र

ऐलन शियर्र , (जन्म 13 अगस्त 1970) एक सेवानिवृत्त अंग्रेज़ फ़ुटबॉल खिलाड़ी हैं। उन्होंने साउथैम्प्टन, ब्लैकबर्न रोवर्स, न्यूकासल युनाइटेड और इंग्लैंड की राष्ट्रीय टीम के लिए इंग्लिश लीग फ़ुटबॉल के शीर्ष स्तर में स्ट्राइकर के रूप में खेला। न्यूकासल और प्रीमियर लीग दोनों का रिकॉर्ड प्राप्त गोल बनाने वाला होने के कारण उन्हें व्यापक रूप से आज तक का सबसे बड़ा स्ट्राइकर माना जाता है। एक खिलाड़ी के रूप में अवकाश ग्रहण करने के बाद, शियर्र अब बीबीसी पर टेलीविज़न पंडित के रूप में काम करते हैं। अपने खेल कॅरिअर के अंत में, शियर्र ने यूईएफ़ए (UEFA) (UEFA) प्रो लाइसेंस पाने का प्रयास किया और अंततः प्रबंधक बनने की इच्छा व्यक्त की. 2009 में उन्होंने निर्वासन से बचाने के असफल प्रयास में 2008-09 सीज़न के अंतिम आठ खेलों के लिए न्यूकासल युनाइटेड का प्रबंधक बनने के लिए अल्प समय के लिए बीबीसी का काम छोड़ा.

न्यूकासल अपोन टाइन के वासी शियर्र ने 1988 में, साउथैम्प्टन में हैट-ट्रिक बनाकर इंग्लिश टॉप-फ़्लाइट क्लब के साथ पेशेवर शुरुआत की. दक्षिण तट पर कई वर्षों के दौरान, उन्हें अपनी क्लासिक शैली, ताकत और गोल बनाने की क्षमता के लिए जाना जाने लगा, जल्द ही 1992 में ब्लैकबर्न रोवर्स में स्थानांतरण के साथ अंतर्राष्ट्रीय खेल के लिए बुलावा आया। शियर्र ने उत्तरी इंग्लैंड में एक खिलाड़ी के रूप में नाम कमाया, इंग्लैंड स्क्वॉड में वह नियमित बने और उनके 34 गोल ने ब्लैकबर्न को1994-95 में प्रीमियर लीग खिताब में अपना स्थान सुरक्षित करने में मदद की. 1994 में उन्हें फ़ुटबॉल राइटर्स एसोसिएशन प्लेयर ऑफ़ दी ईयर नामित किया गया और 1995 में पीएफ़ए प्लेयर ऑफ़ दी ईयर पुरस्कार जीता. 1995-96 सीज़न में पहली बार शियर्र चैंपियन्स लीग में आए और 31 गोल बनाकर प्रीमियर लीग में सर्वाधिक अंक बनाए. वह इंग्लैंड के यूरो 1996 में पांच और 1996-97 में प्रीमियर लीग में 25 गोल बनाकर शीर्ष स्कोरर थे।

उनके लड़कपन के हीरो न्यूकासल युनाइटेड को विश्व रिकॉर्ड £15 और फिर यूरो '96 के टूर्नामेंट के बाद शियर्र ने अपना शेष कॅरिअर क्लब के साथ बिताया. जबकि ब्लैकबर्न रोवर्स जैसी सफलता फिर कभी प्राप्त नहीं हुई, शियर्र ने
प्रीमियर लीग और न्यूकासल के साथ एफ़ए कप में रनर्स-अप पदक और दूसरा पीएफ़ए प्लेयर ऑफ़ दी ईयर पुरस्कार जीता. 1999 में इंग्लैंड के और 1996 में न्यूकासल के कप्तान नामित होने के बाद, यूरो 2000 में 63 बार और देश के लिए 30 गोल बनाने के बाद उन्होंने अंतर्राष्ट्रीय फ़ुटबॉल से अवकाश ले लिया। 

अपने मीडिया के काम के ज़रिए भी उन्होंने खेल के अंदर और बाहर, विभिन्न राष्ट्रीय और स्थानीय चैरिटीज़ के लिए पर्याप्त धन एकत्र किया है। शियर्र ऑफ़िसर ऑफ़ द ऑर्डर ऑफ़ ब्रिटिश एम्पायर (OBE),
डेप्युटी लुटेनंट ऑफ़ नॉर्थम्बरलैंड, फ़्रीमैन ऑफ़ न्यूकासल अपोन टाइन तथा नॉर्थम्बरिया और न्यूकासल विश्वविद्यालयों के मानद डॉक्टर ऑफ़ सिविल लॉ हैं।
जूल्स वर्न

thumb|right|जूल्स वर्न
जूल्स वर्न (Jules Verne) (8 फ़रवरी 1828 – 24 मार्च 1905) महान विज्ञान कथाकार का जन्मदिन है। जूल्स वर्न और सुप्रसिद्ध अंग्रेज विज्ञान कथाकार एच॰जी॰ वेल्स को साइंस फिक्शन यानी विज्ञानकथा अथवा विज्ञान गल्प विधा का जनक माना जाता है। हालाँकि न उन्हें और न ही एच॰जी॰ वेल्स को ही पता था कि वे विज्ञानकथा विधा की कहानियाँ लिख रहे हैं।
दौडा सुरूवाल

thumb|नेपाल के राष्ट्रपति और प्रधानमंत्री दौडा सुरूवाल में।
दौडा सुरूवाल नेपाल का एक राष्ट्रीय पोशाक है। इसे कार्यालयों में काम करने वाले उम्र दराज लोग ज्यादा पहनते हैं। इसे वहाँ के नेता भी पहनते हैं। इसके उपर एक प्रकार का कोट भी पहना जा सकता है। इसके साथ एक प्रकार कि टोपी जिसे ढाका टोपी और भाद गाउले टोपी कहते हैं पहना जाता है। आजकल के शहरी युवक इसका प्रयोग बहुत कम करते हैं वैसे पहाड़ पर निवास करने वाले युवाओं को इस वस्त्र में देख सकते हैं।
आईज़ैक असिमोव

आईज़ैक असिमोव ( ; जन्मतः आईज़ैक युडोविच ओज़िमोव, 2 जनवरी 1920 - 6 अप्रैल 1992), एक अमेरिकी लेखक और बोस्टन विश्वविद्यालय में जैव-रसायन (बायोकेमिस्ट्री) के प्रोफेसर थे जिन्हें अपने साइंस फिक्शन से संबंधित कार्यों तथा साइंस की लोकप्रिय किताबों के लिए जाना जाता है। असिमोव, लेखन के क्षेत्र में अब तक सर्वाधिक कार्य करने वाले लेखकों में से एक हैं जिन्होंने 500 से अधिक पुस्तकों तथा अनुमानतः 9000 पत्रों और पोस्टकार्डों को लिखा अथवा सम्पादित किया है। उनके कार्यों को ड्यूवी डेसिमल सिस्टम की दस में से नौ श्रेणियों में प्रकाशित किया जा चुका है (100s: फिलोसोफी एंड साइकोलोजी इसका एकमात्र अपवाद है).

आईज़ैक असिमोव को व्यापक रूप से साइंस-फिक्शन शैली का मास्टर माना जाता है और रॉबर्ट ए. हेईनलीन तथा आर्थर सी. क्लार्क के साथ उनको अपने जीवनकाल में साइंस फिक्शन के "बिग-थ्री (तीन सबसे बड़े)" लेखकों में से एक का दर्जा दिया जाता था।
असिमोव का सबसे प्रसिद्द कार्य है "फ़ाउन्डेशन शृंखला"; उनकी अन्य प्रमुख सीरिज में शामिल हैं "गैलेक्टिक एम्पायर" सीरीज तथा "रोबोट " सीरीज. इन दोनों को उन्होंने बाद में फाउन्डेशन सीरीज के समान ही एक फिक्शनल यूनिवर्स (काल्पनिक ब्रह्माण्ड) के साथ मिलाकर अपनी कहानियों के लिए एक यूनिफाइड "फ्यूचर हिस्ट्री" का निर्माण किया, जो काफी हद तक रॉबर्ट हेईनलीन द्वारा शुरुआत किये गए कार्य तथा पूर्व में कोर्डवाइनर स्मिथ तथा पॉल एंडरसन के निर्माण के समान ही था। उनके द्वारा लिखी गयी अनेकों लघु कथाओं में से एक है "नाईटफॉल" जिसे 1964 में अमेरिका के साइंस फिक्शन लेखकों द्वारा अब तक की सर्वश्रेष्ठ लघु साइंस फिक्शन कहानी के रूप में चुना गया था। इस सम्मान को आज भी कई लोगों द्वारा काफी महत्त्व दिया जाता है। असिमोव ने पॉल फ्रेंच उपनाम (पेन नेम) के तहत "'लकी स्टार" सीरीज' नामक बच्चों से संबंधित साइंस फिक्शन उपन्यासों को लिखा भी है।

अत्यंत प्रतिभाशाली असीमोव ने मिस्ट्री तथा फेंटेसी (रहस्यमयी तथा काल्पनिक) के अतिरिक्त गैर-फिक्शन विषयों पर भी काफी कुछ लिखा है। उनकी अधिकतर साइंस पुस्तकें विज्ञान से संबंधित विषयों को ऐतिहासिक तरीके से समझाने के लिए आपको समय में पीछे की ओर ले जाती हैं जब विज्ञान अपने सरलतम स्तर पर था। वे अक्सर अपने द्वारा उल्लिखित वैज्ञानिकों की राष्ट्रीयता, जन्म तिथि, तथा मृत्यु तिथि के साथ साथ तकनीकी शब्दों की उत्पत्ति का इतिहास और उनका उच्चारण भी प्रदान करते हैं। उदाहरणों में शामिल हैं उनकी "गाइड टू साइंस", "'अंडरस्टेंडिंग फिजिक्स" ' का तीन वॉल्यूम का सेट, "असिमोव्स क्रोनोलोजी ऑफ साइंस एंड डिस्कवरी", के साथ साथ एस्ट्रोनोमी (खगोल-विज्ञान), गणित, बाइबल, विलियम शेक्सपियर के कार्य, तथा केमिस्ट्री विषयों पर किये गए उनके अनेकों कार्य.

असिमोव एक लंबे समय तक मेंसा इंटरनेशनल के सदस्य तथा उपाध्यक्ष रहे हैं, यद्यपि काफी अनिच्छा के साथ; उन्होंने उस संगठन के कुछ सदस्यों का वर्णन इस प्रकार किया है, "अपने आईक्यू को लेकर अत्यधिक घमंडी तथा आक्रामक." अमेरिकन ह्यूमनिस्ट एसोसियेशन का अध्यक्ष रहना उनको अधिक पसंद था। मंगलग्रह के एक क्रेटर 'एस्टेरोइड 5020 "असिमोव"', 'साइंस फिक्शन' नामक पत्रिका, ब्रुकलिन, न्यू यॉर्क स्थित एक प्राथमिक विद्यालय, तथा एक आईज़ैक असिमोव साहित्यिक पुरस्कार का नामकरण उनके सम्मान में किया गया है।
सुक़ुत्रा

सुक़ुत्रा () या सोक़ोत्रा () एक छोटा सा द्वीपसमूह है, जिसके सबसे बड़े द्वीप सुक़तरा, जिसका भू-क्षेत्र पूरे द्वीपसमूह का लगभग ९५% है, के नाम पर इस द्वीपसमूह को भी सुक़ुत्रा कहा जाता है। यह अफ़्रीका के सींग से २४० किमी पूर्व में और अरबी प्रायद्वीप से ३८० किमी दक्षिण में स्थित हैं। प्रशासनिक रूप से यह यमन देश के हदरामौत प्रान्त का हिस्सा है, हालांकि २००४ तक यह उसी देश के अदन प्रान्त का भाग हुआ करता था और भौगोलिक दृष्टि से अल-महराह प्रान्त के सबसे पास है। इस द्वीप समूह के सबसे बड़ा द्वीप का नाम भी सुक़ुत्रा है और बाक़ी तीन द्वीप (अब्द अल-कूरी, समहाह, दरसाह) इसके मुक़ाबले में बहुत छोटे हैं।

समुद्र में अन्य स्थानों से अलग-थलग सुक़ुत्रा पर जीव क्रम-विकास (एवोल्यूशन) ने ऐसी जातियाँ बनाई हैं जो विश्व में और कहीं नहीं मिलती। वनस्पति वैज्ञानिकों के अनुसार यहाँ पाए जाने वाले एक-तिहाई वृक्ष-पौधे और कहीं नहीं मिलते। इसे अक्सर पृथ्वी की सबसे ज़्यादा परग्रही दिखने वाली जगह के रूप में वर्णित किया जाता है।